Diari Oficial de la Generalitat Valenciana


Sumari del DOGV 2950, del 12-03-1997 (1997/885397)

ACORD de 19 de desembre de 1996, de la Comissió Territorial d'Urbanisme de València, pel qual s'aprova definitivament la modificació Senda de les Vaques, del Pla General d'Ordenació Urbana de Sedaví.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2950

Data del DOGV
:   12-03-1997

Secció del DOGV
:   ALTRES DISPOSICIONS

Número del document
:   1997/885397


Data del document
:   19-12-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 19 de desembre de 1996, de la Comissió Territorial d'Urbanisme de València, pel qual s'aprova definitivament la modificació Senda de les Vaques, del Pla General d'Ordenació Urbana de Sedaví.
  
La Comissió Territorial d'Urbanisme de València, en la sessió del dia 19 de desembre de 1996, va adoptar l'acord següent:
  
Vist l'expedient que fa referència a la modificació Senda de les Vaques, del Pla General d'Ordenació Urbana de Sedaví, i de conformitat amb els següents:
  
  
Antecedents de fet
  
  
Primer
  
El document el va aprovar inicialment el Plenari de l'Ajuntament el 26 de gener de 1995 i, després del període pertinent d'informació pública, va ser aprovat provisionalment pel Plenari de l'Ajuntament, en la sessió celebrada el 19 de desembre de 1995.
  
  
  
Segon
  
Sedaví té un Pla General d'Ordenació Urbana aprovat definitivament per la Comissió Provincial d'Urbanisme, en la sessió del dia 29 de novembre de 1988.
  
  
Tercer
  
La comissió informativa de la Comissió Territorial d'Urbanisme de València, en la sessió del dia 21 de novembre de 1996, va emetre un informe que fa referència al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
El 27 de novembre de 1996, la Comissió Territorial d'Urbanisme de València va adoptar l'acord de suspendre l'aprovació definitiva de la modificació a què ens referim, atesa la no justificació del compliment dels estàndards dotacionals.
  
Posteriorment, el 5 de desembre de 1996, va entrar en el Registre de la Comissió Territorial d'Urbanisme de València la documentació tramesa per l'Ajuntament de Sedaví, la qual consta d'un informe del tècnic redactor pel qual s'aporta una justificació de l'esmena de les deficiències existents.
  
  
Fonaments de dret
  
  
Primer
  
L'expedient està complet i s'ha tramitat d'acord amb el que estableix l'article 38 de la Llei 6/1994, de la Generalitat Valenciana, Reguladora de l'Activitat Urbanística.
  
  
Segon
  
Respecte del compliment dels estàndards dotacionals, cal adduir que ens trobem en una zona el desenvolupament de la qual és anterior al del vigent Pla General, i és realment una prolongació de la zona urbana de València, per la qual cosa hi concorren unes raons singulars que fan necessari un tractament diferenciat. En concret, s'ha de tenir en compte que aquesta modificació s'acull a la necessitat de completar una trama urbana, ajustant-ne la delimitació a allò que està consolidat. També estan previstes dotacions per a zona verda que compleixen l'estàndard legal exigible. Quant a un altre tipus de dotacions, cal dir que la superfície destinada a viari és generosa pel que fa a la quantificació i es respecten escrupolosament els criteris de sectorització establerts en l'article 20 de la Llei Reguladora de l'Activitat Urbanística.
  
Per tot això, a la vista de la documentació presentada, cal tractar la zona en qüestió com una zona de límit urbà. La modificació s'acull al sòl estrictament necessari per a completar una trama urbana ja existent i, per tant, li és aplicable el que estableix el punt 2 de l'article 22 de la Llei Reguladora de l'Activitat Urbanística, i es considera esmenada la deficiència indicada per la Comissió Territorial d'Urbanisme de València, en la sessió del dia el 27 de novembre de 1996.
  
  
Tercer
  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels plans generals i de les modificacions, de municipis de menys de 50.000 habitants, de conformitat amb el que estableix l'article 38.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 10.A, per remissió de l'article 9.1, els dos del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
  
A la vista de tot això, la Comissió Territorial d'Urbanisme de València acorda:
  
Aprovar definitivament la modificació Sector Senda les Vaques, del Pla General d'Ordenació Urbana de Sedaví.
  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador des de la data de recepció d'aquesta notificació.
  
Tot això, sense perjudici que es puga interposar qualsevol altre recurs que estime pertinent.
  
  
València, 19 de desembre de 1996.- El secretari de la Comissió Territorial d'Urbanisme: José Manuel Palau Navarro.